सूबे को सेंट्रल सेक्टर से रिकार्ड बिजली मिलने के बावजूद शनिवार की शाम शहर के कई मोहल्लों में अंधेरा पसरा रहा। विकास भवन फीडर का जंफर कट जाने से एसके पुरी व एएन कालेज सबस्टेशनों से जुड़े मोहल्लों में घंटों बिजली आपूर्ति ठप पड़ी रही।ड्ढr ड्ढr इसके चलते पाटलिपुत्र, श्रीकृष्णापुरी, सदाकत आश्रम, बोरिंग रोड, बोरिंग कैनाल रोड में लगभग तीन घंटे तक लोगों की फजीहत हो गयी। दूसरी ओर मीठापुर ग्रिड को सुबह व शाम में एक-एक घंटे के लिए शटडाउन में रखने से दक्षिणी व मध्य पटना के मोहल्लों में लोग हलकान रह। पेसू के जीएम राजनाथ सिंह ने बताया कि धनुकी मोड़ के पास ध्वस्त हुए टॉवर को दुरुस्त कर फिर से आपूर्ति शुरू करने के लिए मीठापुर ग्रिड को दो घंटे व गायघाट ग्रिड को सुबह दस बजे से शाम 6 बजे तक बंद रखा गया था। रविवार को भी इसी अवधि में इन ग्रिडों को बंद रखा जाएगा। इसकी पूर्व सूचना दे दी गयी है। विद्युत बोर्ड के प्रवक्ता एसके घोष ने बताया कि सेंट्रल सेक्टर से 1168 मेगावाट व कांटी से 50 मेगावाट बिजली मिली है।